« E-touez ar 5 klub kentañ e vimp e renkadur fin ar bloavezh » eme Emerse Fae. Goude 2 vloavezh eus ar  re zipitusañ (17vet e 2005, 14vet e 2004) e santer birvilh er Joneliere adarre : an Naonediz a daol o selloù war an a-raok. Da dreiñ ar bajenn ez eus bet divizet lakaat archant war an daol gant pennoù-bras ar chlub. Gant 50 milion a eurioù e vo budjed ar Ganaried e-touez ar 5 re vrasañ eus ar championad. An 10% a gresk e-keñver warlene a lak an FKN a-raok Stad Roazhon (38 M), St-Etienne (40 M) pe Monako (45 M) zoken. Ne vo ket digarez ebet ganto ma chom unton ha randonus ar choari kaset er Beaujoire.  A-drugarez dan archant fresk bet degaset gant gwerzh Toull-al-Lannn (7 M) ez eus deuet nebeud a choarierien nevez : 5 anezho en holl. Tud a galite avat, kement ha ken bihan maz eus bet nevesaet penn-da-benn pe dost an tu gwan a oa dar Ganaried warlene : ar chrouiñ, an tagañ hag ar primder. Serj an Dized en deus divizet cheñch e zoare da sevel e skipailh. Gant ur 4-5-1 a blij kement da Raymond Domenech ez aio hiviziken. Vad a ra dezho war a seblant po deus pilet skipailh St-Etienne (3-0) da vare o  chrogadoù a-vignoniezh. Nourdin Boukhari deuet eus Ajax Amsterdam ha karget da reiñ buhez dar choari e-lech Dimitrievic pe Yapi Yapo en deus graet marzh dan holl gant e 2 bal lakaet e-barzh. Kalz a zo gortozet eus Christian Wilhelmsson ivez. Hemañ zo deuet eus Anderlecht evit lakaat bech war tu-dehoù ar choari e-lech Glombard aet da Gerdiz. 15 choarier all zo aet kuit e gwirionez. En ul lech a-gostez evit lofterien int bet lakaet gant pennoù ar chlub e penn-kentañ ar bloavezh. Dindan an anv-mañ eo  ret kompren ar re ur gevrat ganto na oa ket o flas er chlub ken. Lod anezho zo bet stummet e Naoned evel Delhommeau met ne zeuent ket a-benn dober o zoull er skpailh A. El loft int bet lakaet gant pleustradegoù a-ratozh da chortoz ma vefe kavet fred dezho. Aet eo mat en-dro an taktik kriz-mañ pa ne chom nemet ul lofter ken. E penn ar skipailh nevez graet diwar choarierien goshoch ha deuet eus an diavaez eo bet lakaet Loig Guillon e-lech Mikael Landreau. Unan eus ar choarierien nemeto bet stummet e  Naoned eo hennezh. Sklaer eo : cheñchet eo penn dar vazh e FKN.